En bil er kørt frontalt ind i rutebilstationen i Brovst.

Bilen kørte op over ventepladsen, ind i en bænk, hvor der til alt held ikke sad nogen på og endte i bygningens venteværelse. Ved et mirakel stod ingen af de skolebørn, som ventede på bussen, nær det sted bilen ramte. Falck sendte akutbilen, lægebilen og en ambulance til stedet, ligesom en pionervogn rykkede ud for at klippe bilisten ud af den forulykkede bil. Politiet oplyser til TV2/Nord, at de endnu ikke ved ret meget om de nærmere omstændigheder, men føreren er blevet kørt til traumecentret på Aalborg Sygehus med politieskorte.